मंडी। हिमाचल रोजगार संघर्ष यात्रा पर निकले पूर्व परिवहन मंत्री जीएस बाली को एक बार फिर विरोध का सामना करना पड़ा। अबकी बार कांग्रेस नहीं बल्कि भाजयुमो के कार्यकर्ताओं ने उनका विरोध किया। हनोगी में चल रहे भाजयुमो के प्रदेश प्रशिक्षण शिविर को छोड़ कर युवा मोर्चा के कार्यकर्ता प्रदेश अध्यक्ष नरेंद्र अत्री की अगुवाई में सड़क पर उतर पड़े। करीब डेढ़ घंटे तक तपती धूप में इंतजार करने के बाद जब बाली का रथ हनोगी माता मंदिर सराय के बाहर पहुंचा तो सैकड़ों भाजयुमो कार्यकर्ताओं ने सड़क पर बाली का रथ रोक दिया, और बाली गो बैक के नारे लगाने लगे।